༣༽མ་འོངས་པའི་སངས་རྒྱས་ཀྱི་བསྟན་པ་རིན་པོ་ཆེའམ་མ་འོངས་པའི་དགོན་འདི་ཉིད་ནི་དབྲ་སྲས་ཚུལ་ཁྲིམས་འགྱུར་མེད་བསམ་གྲུབ་མཆོག་གིས་དབུ་ཁྲིད་འོག་དགོན་འདིའི་སེམས་དཔའ་འདུས་སྡེ་ཡོངས་དང་འབངས་ལྷ་སྡེ་མི་མང་ཡོངས་ཀྱིས་རྡོག་རྩ་གཅིག་སྒྲིལ་སྟེང་ནས་འཛིན་དགོས་སྟབས།བླ་གྲྭ་འདུས་པ་རྒྱ་མཚོ་ཡོངས་ལ་ལམ་བསླབ་པ་གསུམ་གྱི་ཉམས་ལེན་དང་གཞུང་སྡེ་སྣོད་གསུམ་གྱི་འཆད་ཉན་གྱི་སྒོ་བསྟན་པ་འཛིན་སྐྱོང་སྤེལ་གནང་རྒྱུ་གལ་ཆེན་དུ་ཆགས་ཡོད་ལ།དེ་བཞིན་ལྷ་སྡེ་མི་མང་ཡོངས་ཀྱིས་ཀྱང་མེ་ཏོག་བབས་པའི་ལྷ་སྐལ་༧དགོན་པའི་བདག་པོ་བླ་སློབ་རྣམ་གཉིས་གཙོས་པའི་གྲྭ་མང་འདུས་པ་རྒྱ་མཚོ་ཡོངས་ལ་ཚུལ་བཞིན་དུ་བརྩི་བཀུར་གནང་རྒྱུ་གལ་ཆེན།སྲིད་པའི་གཏམ་དཔེ་ལ།མི་དང་མི་རྩིས་ན་བླ་མ་དང་དཔོན་པོ།ཤིང་ཐོག་ཤིང་རྩིགས་ན་གསས་ཁང་དང་ལྷ་ཁང་།ཟེར་བ་ལྟར་གནང་རོགས་ཞུ་བ་འཚལ།གཞན་སྐྱང་ཚང་དགོན་ཕུན་ཚོགས་དར་རྒྱས་གླིང་འདི་ཉིད་བྱང་བྱ་དུར་དགའ་མལ་དགོན་ཆེན་གྱི་ནང་གི་དགོན་ཁག་ལྔའི་གྲས་ཡིན་པ་དང་།དེར་མ་ཟད་རང་ཅག་ཡུལ་ལུང་འདིའི་དགོན་པ་གལ་ཆེ་ཤོས་སུ་ཆགས་ཡོད་སྟབས།དེ་སྔ་ལ་དགའ་མལ་དགོན་ཆེན་གྱི་བདག་པོ་༧མཁན་རབས་དང་པོ་དང་དོ་དམ་ཨུ་ཡོན་ལྷ་ཁང་གི་ཀྲུའུ་རེན་སོགས་ཀྱང་དགོན་འདིའི་བཀའ་དྲིན་བསྐྱངས་པ་མ་ཟད་མཛད་རྗེས་བླ་མེད་བཞག་ཡོད་པ་དང་།མ་འོངས་པ་ལ་ཡང་སྔར་ལྟར་དགོན་ཆེན་གྱི་ལས་དོན་གང་ཐད་ལ་ཐུགས་ཁུར་དང་རྒྱབ་སྐྱོར་གནང་རོགས་ཞེས་ཞུ་བ་ལགས།